Paġna 2016/C 297/01 BĊE/2016/24 IL-KUNSILL GOVERNATTIV TAL-BANK ĊENTRALI EWROPEW, Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b'mod partikolari l-Artikolu 5.1 u t-tielet inċiż tal-Artikolu 34.1 tiegħu, Il-qafas DQM jistabbilixxi r-responsabbiltajiet tal-BĊNi taż-żona tal-euro għall-kwalità ta' dejta maħruġa fuq investiment f'titoli, u, fejn ikun rilevanti, dawk tal-operaturi tad-Database tal-Istatistika tal-Investimenti fit-Titoli [iktar 'il quddiem l-"SHSDB" (Securities Holdings Statistics Database)] tas-Sistema Ewropea tal-Banek Centrali (SEBĊ), jiġifieri il-Bank Ċentrali Ewropew (BĊE) u d-Deutsche Bundesbank. Sabiex tiġi żgurata kwalità konsistenti, il-membri tas-SEBĊ parteċipanti kollha li jirraportaw dejta lill-BĊE għall-finijiet tal-SHSDB għandhom isegwu l-istess standards tad-DQM. Barra minn dan, BĊNi li mhumiex fiż-żona tal-euro huma fl-aqwa pożizzjoni biex iwettqu DQM fuq id-dejta relatata ma' investituri li jirrisjedu fl-Istati Membri rispettivi tagħhom. Filwaqt illi huwa rikonnoxxut illi linji gwida adottati mill-BĊE ma jistgħux jimponu obbligi fuq BĊNi li mhumiex fiż-żona tal-euro, l-Artikolu 5 tal-Istatut tas-Sistema Ewropea tal-Banek Ċentrali u tal-Bank Ċentrali Ewropew japplika kemm għall-BĊNi taż-żona tal-euro kif ukoll lil dawn li mhumiex fiż-żona tal-euro. BĊNi li mhumiex fiż-żona tal-euro li jirraportaw dejta lill-BĊE għall-finijiet tal-SHSDB għandhom b'hekk jindikaw u jimplimetaw l-miżuri kollha li huma jikkunsidraw xierqa sabiex jagħmlu d-DQM skont il-Linja Gwida BĊE/2013/7. BĊNi li mhumiex fiż-żona tal-euro għandhom jikkooperaw ma' xulxin, ma' BĊNi li mhumiex fiz-zona tal-euro u mal-BĊE fl-applikazzjoni tal-qafas tad-DQM b'konformità ma' dik il-Linja Gwida, Għall-finijiet ta' din ir-Rakkomandazzjoni, it-termini "statistika dwar investimenti f'titoli" u "DQM" għandu jkollhom l-istess tifsira bħal dik prevista fil-Linja Gwida BĊE/2013/7. Id-destinatarji ta' din ir-Rakkomandazzjoni għandhom japplikaw il-qafas DQM għall-istatistika dwar investimenti f'titoli stabbiliti fl-Artikolu 11(3) sa (6) tal-Linja Gwida BĊE/2013/7 u jikkooperaw b'mod tempestiv mal-operaturi tas-SHSDB. Din ir-Rakkomandazzjoni hija indirizzata lill-BĊNi tal-Istati Membri li ma humiex fiż-żona tal-euro li jirrapportaw dejta lill-BĊE għall-finijiet tal-SHSDB. Magħmula fi Frankfurt am Main, it-2 ta' Awwissu 2016. Fis-17 ta' Diċembru 2015, il-Kummissjoni Ewropea rċeviet mingħand il-Gvern Ġermaniż, f'konformità mal-Artikolu 37 tat-Trattat Euratom, Dejta Ġenerali dwar il-pjan b'rabta mar-rimi tal-iskart radjuattiv li jirriżulta mid-dekummissjonar u ż-żarmar ta' komponenti ta' impjant mill-Impjant tal-Enerġija Nukleari KKP-1 ta' Philippsburg. Abbażi ta' din id-dejta u t-tagħrif addizzjonali mitlub mill-Kummissjoni fis-17 ta' Frar 2016 u pprovdut mill-awtoritajiet Ġermaniżi fis-6 ta' April 2016, u wara konsultazzjoni mal-Grupp ta' Esperti, il-Kummissjoni fasslet l-opinjoni li ġejja: Id-distanza bejn is-sit u l-eqreb fruntiera ma' Stat Membru ieħor, f'dan il-każ Franza, hija ta' 35 km. Waqt operazzjonijiet ta' dekummissjonar u żarmar normali tal-Impjant tal-Enerġija Nukleari KKP-1 ta' Philippsburg, ir-rilaxx ta' effluwenti likwidi u gassużi radjuattivi x'aktarx li ma jirriżultax f'esponiment li jkun sinifikanti mil-lat ta' saħħa, għall-popolazzjoni fi Stat Membru ieħor fir-rigward tal-limiti tad-dożi stabbiliti fl-Istandards Bażiċi tas-Sikurezza l-ġodda (id-Direttiva 2013/59/Euratom). Skart solidu radjuattiv jinħażen temporanjament fuq is-sit qabel ma jintbagħat lejn faċilitajiet ta' trattament jew rimi liċenzjati fil-Ġermanja. L-iskart solidu u l-fdalijiet materjali mhux radjuattivi li jkunu konformi mal-livelli ta' approvazzjoni se jiġu rilaxxati mill-kontroll regolatorju għar-rimi bħala skart konvenzjonali, għall-użu mill-ġdid jew għar-riċiklaġġ. Dan se jsir skont il-kriterji stabbiliti fl-Istandards Bażiċi tas-Sikurezza l-ġodda (id-Direttiva 2013/59/Euratom). F'każ li jkun hemm skariku mhux ippjanat tal-effluwenti radjuattivi, li jista' jseħħ wara xi inċident tat-tip u tad-daqs meqjus fid-Dejta Ġenerali, id-dożi li x'aktarx jilħqu lill-popolazzjoni ta' Stat Membru ieħor mhux se jkunu sinifikanti mil-lat tas-saħħa fir-rigward tal-livelli ta' referenza stabbiliti fl-Istandards Bażiċi tas-Sikurezza l-ġodda (id-Direttiva 2013/59/Euratom). Bħala konklużjoni, il-Kummissjoni hija tal-opinjoni li l-implimentazzjoni tal-pjan għar-rimi ta' skart radjuattiv fi kwalunkwe għamla, li jirriżulta mid-dekummissjonar u miż-żarmar ta' komponenti ta' impjant mill-Impjant tal-Enerġija Nukleari KKP-1 ta' Philippsburg, li jinsab fil-land ta' Baden-Württemberg fil-Ġermanja, kemm waqt it-tħaddim normali kif ukoll fil-każ ta' aċċident tat-tip u d-daqs ikkunsidrati fid-Dejta Ġenerali, x'aktarx li ma tirriżultax f'kontaminazzjoni radjuattiva, li tkun sinifikanti mil-lati tas-saħħa, tal-ilma, tal-ħamrija jew tal-ispazju tal-ajru ta' Stat Membru ieħor skont id-dispożizzjonijiet stabbiliti fl-Istandards Bażiċi ta' Sikurezza l-ġodda (id-Direttiva 2013/59/Euratom). Magħmul fi Brussell, it-12 ta' Awwissu 2016. Fis-17 ta' Diċembru 2015, il-Kummissjoni Ewropea rċeviet mingħand il-Gvern Ġermaniż, f'konformità mal-Artikolu 37 tat-Trattat Euratom, Dejta Ġenerali dwar il-pjan b'rabta mar-rimi tal-iskart radjuattiv li jirriżulta mid-dekummissjonar u ż-żarmar tal-Impjant tal-Enerġija Nukleari GKI-1 ta' Neckarwestheim. Abbażi ta' din id-dejta u t-tagħrif addizzjonali mitlub mill-Kummissjoni fid-19 ta' Frar 2016 u pprovdut mill-awtoritajiet Ġermaniżi fis-6 ta' April 2016, u wara konsultazzjoni mal-Grupp ta' Esperti, il-Kummissjoni fasslet l-opinjoni li ġejja: Id-distanza bejn is-sit u l-eqreb fruntiera ma' Stat Membru ieħor, f'dan il-każ Franza, hija ta' 69 km. Waqt operazzjonijiet ta' dekummissjonar u żarmar normali tal-Impjant tal-Enerġija Nukleari GKI-1 ta' Neckarwestheim, ir-rilaxx ta' effluwenti likwidi u gassużi radjuattivi aktarx li ma jirriżultax f'esponiment li jkun sinifikanti mil-lat ta' saħħa, għall-popolazzjoni fi Stat Membru ieħor fir-rigward tal-limiti tad-dożi stabbiliti fl-Istandards Bażiċi tas-Sikurezza l-ġodda (id-Direttiva 2013/59/Euratom). L-iskart solidu radjuattiv jinħażen temporanjament fuq is-sit qabel ma jintbagħat lil faċilitajiet ta' trattament jew rimi liċenzjati fil-Ġermanja. L-iskart solidu u l-fdalijiet materjali mhux radjuattivi li jkunu konformi mal-livelli ta' approvazzjoni se jiġu rrilaxxati mill-kontroll regolatorju għar-rimi bħala skart konvenzjonali, għall-użu mill-ġdid jew għar-riċiklaġġ. Dan se jsir skont il-kriterji stabbiliti fl-Istandards Bażiċi tas-Sikurezza l-ġodda (id-Direttiva 2013/59/Euratom). F'każ li jkun hemm skariku mhux ippjanat tal-effluwenti radjuattivi, li jista' jseħħ wara xi inċident tat-tip u tad-daqs meqjusa fid-Dejta Ġenerali, id-dożi li x'aktarx jilħqu lill-popolazzjoni ta' Stat Membru ieħor mhux se jkunu sinifikanti mil-lat tas-saħħa fir-rigward tal-livelli ta' referenza stabbiliti fl-Istandards Bażiċi tas-Sikurezza l-ġodda (id-Direttiva 2013/59/Euratom). Bħala konklużjoni, il-Kummissjoni hija tal-opinjoni li l-implimentazzjoni tal-pjan għar-rimi ta' skart radjuattiv fi kwalunkwe għamla, li jirriżulta mid-dekommissjonar u miż-żarmar ta' partijiet mill-Impjant tal-Enerġija Nukleari GKN-1 ta' Neckarwestheim, li jinsab fil-land ta' Baden-Württemberg fil-Ġermanja, kemm waqt it-tħaddim normali kif ukoll fil-każ ta' aċċident tat-tip u d-daqs ikkunsidrati fid-Dejta Ġenerali, x'aktarx li ma tirriżultax f'kontaminazzjoni radjuattiva, li tkun sinifikanti mil-lati tas-saħħa, tal-ilma, tal-ħamrija jew tal-ispazju tal-ajru ta' Stat Membru ieħor skont id-dispożizzjonijiet stabbiliti fl-Istandards Bażiċi ta' Sikurezza l-ġodda (id-Direttiva 2013/59/Euratom). Magħmul fi Brussell, it-12 ta' Awwissu 2016. Fl-4 ta' Frar 2016, il-Kummissjoni Ewropea rċeviet Dejta Ġenerali dwar il-pjan għar-rimi tal-iskart radjuattiv li ġej miż-żarmar tal-partijiet interni tar-reatturi tal-impjant nukleari ta' Barsebäck u mill-operat tal-faċilità temporanja tal-ħżin tal-iskart ta' Barsebäck għall-partijiet interni żarmati tar-reatturi mingħand il-Gvern Żvediż, skont l-Artikolu 37 tat-Trattat Euratom. Abbażi ta' din id-dejta u tal-informazzjoni addizzjonali li l-Kummissjoni talbet fit-18 ta' Frar 2016 u li l-awtoritajiet Żvediżi pprovdewlha fl-1 ta' April 2016, u wara konsultazzjoni mal-Grupp ta' Esperti, il-Kummissjoni fasslet l-opinjoni li ġejja. Id-distanza bejn is-sit ta' Barsebäck u l-eqreb fruntiera ma' Stat Membru ieħor, f'dan il-każ id-Danimarka, hija ta' 20 km. Matul l-attivitajiet normali taż-żarmar tal-partijiet interni tar-reatturi tal-impjant nukleari ta' Barsebäck u matul l-operat normali tal-faċilità temporanja tal-ħżin tal-iskart ta' Barsebäck għall-partijiet interni żarmati tar-reatturi, l-iskariki ta' effluwenti radjuattivi likwidi u gassużi x'aktarx li mhux se jwassal għal esponiment għalihom għall-popolazzjoni ta' xi Stat Membru ieħor li jkun sinifikanti mil-lat tas-saħħa fir-rigward tal-limiti tad-dożi stabbiliti fl-Istandards Bażiċi tas-Sikurezza l-ġodda (mogħtija fid-Direttiva 2013/59/Euratom). L-iskart solidu radjuattiv jinħażen b'mod temporanju fuq il-post qabel ma jintbagħat f'faċilitajiet illiċenzjati tat-trattament jew tar-rimi fl-Iżvezja. L-iskart solidu u l-fdalijiet materjali mhux radjuattivi li jkunu konformi mal-livelli ta' approvazzjoni se jiġu rrilaxxati mill-kontroll regolatorju għar-rimi bħala skart konvenzjonali, għall-użu mill-ġdid jew għar-riċiklaġġ. Dan se jsir skont il-kriterji stabbiliti fl-Istandards Bażiċi tas-Sikurezza l-ġodda (mogħtija fid-Direttiva 2013/59/Euratom). F'każ li jkun hemm skariku mhux ippjanat tal-effluwenti radjuattivi, li jista' jseħħ wara xi inċident tat-tip u tad-daqs meqjus fid-Dejta Ġenerali, id-dożi li x'aktarx jilħqu lill-popolazzjoni ta' Stat Membru ieħor mhux se jkunu sinifikanti mil-lat tas-saħħa fir-rigward tal-livelli ta' referenza stabbiliti fl-Istandards Bażiċi tas-Sikurezza l-ġodda (mogħtija fid-Direttiva 2013/59/Euratom). Bħala konklużjoni, il-Kummissjoni hija tal-fehma li l-implimentazzjoni tal-pjan għar-rimi tal-iskart radjuattiv fi kwalunkwe għamla li ġej miż-żarmar tal-partijiet interni tar-reatturi tal-impjant nukleari ta' Barsebäck u mill-operat tal-faċilità temporanja tal-ħżin tal-iskart ta' Barsebäck għall-partijiet interni żarmati tar-reatturi li tinsab fl-Iżvezja, kemm fl-operat normali kif ukoll fil-każ ta' xi inċident tat-tip u tad-daqs meqjus fid-Dejta Ġenerali, mhux mistennija twassal għal kontaminazzjoni radjuattiva tal-ilma, tal-ħamrija jew tal-ispazju tal-ajru ta' Stat Membru ieħor li tkun sinifikanti mil-lat tas-saħħa fir-rigward tad-dispożizzjonijiet stabbiliti fl-Istandards Bażiċi tas-Sikurezza l-ġodda (mogħtija fid-Direttiva 2013/59/Euratom). Magħmul fi Brussell, it-12 ta' Awwissu 2016. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M8023. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali. f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M8141. Il-EUR-Lex hu l-aċċess fuq l-internet għal-liġi Ewropea. Il-Kummissjoni tistieden lil partijiet terzi interessati sabiex jissottomettu lill-Kummissjoni l-osservazzjonijiet li jistgħu jkollhom dwar il-konċentrazzjoni proposta. Sabiex l-osservazzjonijiet jiġu kkunsidrati bis-sħiħ fil-proċedura, dawn għandhom jaslu għand il-Kummissjoni mhux iktar tard minn 15-il jum wara d-data tal-pubblikazzjoni. L-osservazzjonijiet jistgħu jintbagħtu lill-Kummissjoni bil-fax (+32 22964301) jew b'email lil COMP-MERGER-REGISTRY@ec.europa.eu jew bil-posta, bin-numru ta' referenza M.7932 — Dow/DuPont, fl-indirizz li ġej: L-attivitajiet kummerċjali tal-impriżi kkonċernati huma: Cerberus hija kumpanija ta' investiment privat ibbażata fi New York attiva globalment b'uffiċċji madwar l-Istati Uniti tal-Amerika, l-Ewropa u l-Asja. Hija rikonoxxuta minn US Securities and Exchange Commission u timmaniġġja fondi u kontijiet f'isem l-investituri. Cerberus tinvesti f'kull tip ta' titoli u assi, ekwità privata, proprjetà immobbli u s-self medju tas-suq. Il-Kumpaniji fil-Mira jipprovdu servizzi bankarji, servizzi ta' leasing u ta' assigurazzjoni, lill-konsumaturi u lill-intrapriżi żgħar u ta' daqs medju. Huma joperaw fi Franza kontinentali u fit-Territorji Barranin Franċiżi. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301) bl-e-Mail lil COMP-MERGER-REGISTRY@ec.europa.eu jew bil-posta, bir-referenza M.8135 — Cerberus/GE Money Bank/SOREFI/SOMAFI-SOGUAFI/GE Financement Pacifique", f'dan l-indirizz: L-attivitajiet kummerċjali tal-impriżi kkonċernati huma: First Reserve huwa grupp ta' investiment globali privat fl-ekwità u fl-infrastruttura, li jiffoka fuq investimenti fl-industrija tal-enerġija; MUS huwa fornitur ta' servizzi stabbilit fir-Renju Unit għal kumpaniji tal-utilitajiet fis-setturi tal-elettriku, tal-gass, tal-ilma u tat-telekomunikazzjoni, li jagħti għajnuna fit-tiġdid, l-immodernizzar u l-manteniment ta' infrastruttura u ta' netwerks. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301) bl-e-Mail lil COMP-MERGER-REGISTRY@ec.europa.eu jew bil-posta, bin-numru ta' referenza M.8178 — First Reserve/Morrison Utility Services, fl-indirizz li ġej:
Extracted from C_297_2016.html